Document ID: 32003R0418

Komission asetus (EY) N:o 418/2003,
annettu 6 päivänä maaliskuuta 2003,
raakatimanttien kansainväliseen kauppaan sovellettavasta Kimberleyn prosessin sertifiointijärjestelmästä annetun neuvoston asetuksen (EY) N:o 2368/2002 muuttamisesta ja komission asetuksen (EY) N:o 257/2003 oikaisemisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon raakatimanttien kansainväliseen kauppaan sovellettavasta Kimberleyn prosessin sertifiointijärjestelmästä 20 päivänä joulukuuta 2002 annetun neuvoston asetuksen (EY) N:o 2368/2002(1), sellaisena kuin se on viimeksi muutettuna komission asetuksella (EY) N:o 257/2003(2), ja erityisesti sen 19 artiklan 3 ja 6 kohdan ja 20 artiklan,
sekä katsoo seuraavaa:
(1) Asetuksen (EY) N:o 2368/2002, sellaisena kuin se on muutettuna neuvoston asetuksella (EY) N:o 254/2003(3), 20 artiklassa säädetään muutosten tekemisestä luetteloon Kimberleyn prosessin sertifiointijärjestelmän osanottajista, joihin kuuluu muiden muassa järjestelmän vaatimukset täyttäviä WTO:n jäseniä ja erillisiä tullialueita.
(2) Kimberleyn prosessin sertifiointijärjestelmän puheenjohtaja ja osanottajat ovat toimittaneet komissiolle asianmukaiset osanottaja-asemaan liittyvät tiedot erityisesti Algeriasta, Brasiliasta, Kongon tasavallasta, Korean demokraattisesta kansantasavallasta, Kyproksesta, Malesiasta, Norjasta, Tsekistä, Unkarista, Venezuelasta ja Taiwanin, Penghun, Kinmenin ja Matsun erillisestä tullialueesta sekä lisätietoja muista osanottajista. Lisätietoja toimitettiin Ghanasta, Guineasta, Hongkongista, Japanista, Kiinasta, Laosista, Mauritiuksesta, Sierra Leonesta, Thaimaasta, Togosta, Ukrainasta, Vietnamista ja Yhdistyneistä arabiemiirikunnista. Tämän vuoksi liite II olisi muutettava vastaavasti.
(3) Asetuksen (EY) N:o 257/2003 2 artiklan tarkoituksena oli rajoittaa 1 artiklan 1 kohdan soveltaminen uudistettavissa olevaan kolmen kuukauden ajanjaksoon. Tämän vuoksi kyseisen asetuksen 2 artikla olisi oikaistava vastaavasti.
(4) Tämän asetuksen 2 artiklassa säädetyt toimenpiteet ovat asetuksen (EY) N:o 2368/2002 22 artiklassa tarkoitetun komitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 2368/2002 liite II tämän asetuksen liitteellä.
2 artikla
Oikaistaan asetuksen (EY) N:o 257/2003 2 artiklan toinen virke seuraavasti:"Tämän asetuksen 1 artiklan 1 kohtaa sovelletaan kolmen kuukauden ajan kyseisestä päivästä.".
3 artikla
Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
Sitä sovelletaan 12 päivään toukokuuta 2003.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 6 päivänä maaliskuuta 2003.

Labels: 7
3
14
11